
Viešųjų pirkimų tarnyba (toliau – Tarnyba), vadovaudamasi Lietuvos Respublikos viešųjų pirkimų įstatymo (toliau – VPĮ) 95 straipsnio 1 dalies 2 punktu ir Pirkimų ir koncesijų priežiūros vykdymo tvarkos aprašu (toliau – Aprašas), patvirtintu Tarnybos direktoriaus 2023 m. kovo 24 d. įsakymu Nr. 1S-44[footnoteRef:1], atliko Šilutės rajono savivaldybės administracijos (toliau – Perkančioji organizacija) ir AB „Kelių priežiūra“  papildomų susitarimų dėl „Šilutės miesto Atgimimo alėjos paprastojo remonto darbų“ dalinį vertinimą. [1:  Dėl Pirkimų ir koncesijų priežiūros vykdymo tvarkos aprašo ir Pirkimų valdysenos tikrinimo tvarkos aprašo patvirtinimo.] 

I dalis. Bendra informacija
	Pirkimo* pavadinimas, numeris (jeigu skelbtas), pirkimo paskelbimo (kvietimo pateikti paraišką / pasiūlymą) data / sutarties pavadinimas, data, numeris 
	„Šilutės rajono savivaldybės seniūnijų vietinės reikšmės kelių su asfalto danga remonto (taisymo) darbai“  (skelbtas Centrinėje viešųjų pirkimų informacinėje sistemoje (toliau – CVP IS) 2025 m. gegužės 16 d., Pirkimo Nr. 2726244 (toliau – Pirkimas); 2025 m. birželio 13 d. sudaryta viešojo pirkimo sutartis Nr. R5-575 (toliau – Sutartis); 2025 m. gruodžio 9 d. prie Sutarties sudarytas susitarimas Nr. 1 ir 2026 m. vasario 6 d. susitarimas Nr. 2 dėl „Šilutės miesto Atgimimo alėjos paprastojo remonto darbų“ (toliau – Susitarimai)[footnoteRef:2].   [2:  Susitarimas Nr. 1 sudarytas dėl „Šilutės miesto Atgimimo alėjos paprastojo remonto darbų“, susitarimas Nr. 2 sudarytas dėl „Nedidinant 2025 m. birželio 13 d. darbų sutarties Nr. R5-575 vertės papildyti preliminarią darbų kiekių lentelę.“] 


	Pirkimo vykdymo / sutarties sudarymo teisinis pagrindas
	VPĮ (redakcija 2025 m. spalio 1 d. – 2026 m. birželio 30 d.).

	Pirkimo rūšis pagal vertės ribas ir pirkimo būdas / pirkimo priemonės pavadinimas
	Atviras konkursas (supaprastintas pirkimas)

	Planuota pirkimo vertė (nenurodoma, jeigu pirkimas vertinamas iki vokų su pasiūlymais atplėšimo procedūros arba įpareigojama nutraukti pirkimą ir vertė nenurodyta pirkimo dokumentuose) / sutarties kaina Eur be PVM
	Sutarties kaina – 1 239 669,42 Eur be PVM.
Susitarimo kaina[footnoteRef:3] – 252 037,57 Eur be PVM. [3:  Tarnyboje gauta Šilutės miesto Atgimimo alėjos lokalinė sąmata.] 


	Tiekėjo / koncesininko (su kuriuo sudaryta sutartis) pavadinimas, juridinio asmens kodas 	
	AB „Kelių priežiūra“ (toliau – Rangovas), juridinio asmens kodas 232112130.

	Pirkimo / sutarties vertinimo apimtys / etapas
	Po Sutarties sudarymo / dalinis vertinimas dėl to, 1) ar AB „Kelių priežiūra“ naują subrangovą pasitelkė viešojo pirkimo būdu?; 
2) ar AB „Kelių priežiūra“ UAB „Šilutės polderiai“ buvo pasitelkusi ir atitikties kvalifikaciniams reikalavimams pirkime pagrįsti? Jeigu taip, ar nutraukus sutartį su UAB „Šilutės polderiai” rangovas vis dar atitiko kvalifikacinius reikalavimus?; 
3) ar Šilutės rajono savivaldybės administracijos ir AB „Kelių priežiūra“ 2025-12-09 pasirašytas papildomas susitarimas Nr. 1/R-5-1055 teisėtas?


	Jei pirkimas finansuojamas Europos Sąjungos lėšomis – projekto pavadinimas, projektą administruojanti institucija
	Projektas finansuojamas Europos Sąjungos fondų investicijų projekto Nr. 08-066-P-0001[footnoteRef:4] lėšomis, kurias administruoja Centrinė projektų valdymo agentūra (toliau – Projektas) [4:  Projektai |2021-2027 ES investicijų interneto svetainė.] 


	Jei dėl pirkimo / sutarties vyksta teismo procesas arba ginčas nagrinėjamas ikiteisminės institucijos, nurodyti ieškinio (skundo) dalyką, bylos šalių pavadinimus, ar taikomos laikinosios apsaugos priemonės, nagrinėjimo stadiją:


*viešasis pirkimas / pirkimas, atliekamas gynybos ir saugumo srityje / pirkimas, atliekamas vandentvarkos, energetikos, transporto ar pašto paslaugų srities perkančiųjų subjektų / įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimas / koncesija.

II dalis. Vertinimo apimtyje nustatyti pažeidimai
	
	–

	                –



III dalis. Kiti nustatyti pažeidimai
	
	–

	–




IV dalis. Sprendimas
	              Tarnyba, įvertinusi Perkančiosios organizacijos ir Rangovo pateiktus dokumentus bei paaiškinimus[footnoteRef:5] konstatuoja, kad vertinimo apimtyje VPĮ bei jo įgyvendinamųjų teisės aktų nuostatų pažeidimų nenustatyta.  [5:  Tarnyboje 2026 m. birželio 2 d. gautas Rangovo raštas Nr. SD-1061 (1.20 Mr) ir 2026 m. birželio 3 d. gautas Perkančiosios organizacijos raštas Nr. R3-2574. ] 




Pastabos

	Perkančioji organizacija su Rangovu 2025 metų birželio 13 d. sudarė fiksuoto įkainio kainodaros Sutartį dėl Šilutės rajono savivaldybės seniūnijų vietinės reikšmės kelių su asfalto danga remonto (taisymo) darbų, kuri įsigaliojo nuo jos pasirašymo dienos ir galioja iki tol, kol Sutarties galiojimas pasibaigia (visiškai įvykdomi įsipareigojimai), bet ne ilgiau kaip 24 mėnesius. Rangovas, dalyvaudamas Pirkime nesirėmė subrangovo kvalifikacija, nes visus Perkančiosios organizacijos nustatytus kvalifikacijos reikalavimus atitiko savarankiškai.
Sutarties pagrindu 2025 m. gruodžio 9 d. buvo sudarytas  papildomas Susitarimas dėl Šilutės miesto Atgimimo alėjos paprastojo remonto darbų[footnoteRef:6], kuriuos numatyta atlikti iki 2026 m. birželio 1 d. Sutarties vertė ir kitos sąlygos nebuvo keičiamos. [6:  Pagal Registrų centro išrašą, Atgimimo alėja nuosavybės teise priklauso Perkančiajai organizacijai ir patenka į ir Šilutės miesto teritoriją, kuri yra Perkančiosios organizacijos administruojama teritorija.] 

                 Sutartyje[footnoteRef:7] numatyta galimybė pasitelkti subrangovus, siekiant užtikrinti tinkamą sutartinių įsipareigojimų vykdymą ir padidinti darbų spartą. Atsižvelgdamas į darbų atlikimo terminą, darbų apimtį ir riziką laiku neįvykdyti įsipareigojimų, Rangovas nusprendė pasitelkti subrangovą. Rangovas 2026 m. kovo 17 d. sudarė sutartį Nr. PIR26-127[footnoteRef:8] su UAB „Šilutės polderiai“, tačiau ši bendrovė darbų nepradėjo. Rangovas[footnoteRef:9] ragino pradėti darbus, tačiau į raginimus nebuvo reaguota, todėl 2026 kovo 27 d. pranešė apie sutarties Nr. PIR26-127 nutraukimą nuo 2026 metų balandžio 27 d.[footnoteRef:10] [7:  „8.1. Sutarčiai vykdyti nebus pasitelkiami subrangovai; <...> 8.3. Sutarties galiojimo metu papildomų subrangovų/ specialistų pasitelkimas arba Sutartyje numatytų subrangovų / specialistų atsisakymas galimas, tik gavus Užsakovo sutikimą; 8.3.2. subrangovas / specialistas Rangovui atsisako atlikti jam Sutartyje numatytą Darbų dalį; 8.3.3. siekiant tinkamai ir laiku įvykdyti Sutartį būtina padidinti Darbų spartą dėl Darbų atlikimui nepalankių gamtinių sąlygų ar kitų pagrįstų aplinkybių“.]  [8:  Sutartis sudaryta atnaujinto varžymosi „(PU-11709/23) Šaligatvių įrengimo darbai projekte „Šilutės miesto Atgimimo alėjos paprastasis remontas“ pagrindu, CVP IS atnaujinto varžymosi Nr. 6688993 Viešasis pirkimas „(PU-12148/24) Susiekimo komunikacijų remonto darbai“ siekiant sukurti dinaminę pirkimo sistema“,
skelbtas CVPIS 2024-05-03, pirkimo Nr. 720156.]  [9:  Tarnyboje gautas susirašinėjimas elektroniniais laiškais 2026-03-20 ir 2026-03-24.]  [10:  Kauno apygardos teisme nagrinėjama civilinė byla Nr. e2-944-894/2026 pagal UAB „Šilutės polderiai“ ieškinį AB „Kelių priežiūra“, dėl sutarties PIR26-127 nutraukimo.] 

                 Rangovas 2026 m. balandžio 13 d. sudarė sutartį Nr. PIR26-232[footnoteRef:11] su UAB „Stamela“ dėl darbų atlikimo objektuose Šilutės rajone. Pagal šią sutartį darbai, numatyti Susitarime, UAB „Stamela“ nebuvo pavesti iki 2026 metų gegužės 28 d.[footnoteRef:12] Rangovui nustačius riziką neįvykdyti sutartinių įsipareigojimų savo jėgomis, buvo kreiptasi į Perkančiąją organizaciją dėl sutikimo pasitelkti subrangovą UAB „Stamela“. Perkančioji organizacija patikrino UAB „Stamela“  kvalifikaciją ir pašalinimo pagrindų nebuvimą ir 2026 metų gegužės 28 d. davė sutikimą ją pasitelkti darbams vykdyti. 2026 metų gegužės 5 d. darbų atlikimo terminas buvo pratęstas[footnoteRef:13] iki 2026 m. liepos 1 d. Šiuo metu darbus vykdo Rangovas ir UAB „Stamela“. [11:  Sutartis sudaryta viešojo pirkimo „(PU-14994/26) Bortų ir trinkelių įrengimo darbai Šilutės rajone“, pirkimo ID 7232731, pagrindu.]  [12:  UAB „Šilutės polderiai“ inicijavus teisminį procesą ir pritaikius laikinąsias apsaugos priemones, kuriomis Rangovui buvo uždrausta pasitelkti trečiuosius asmenis darbams vykdyti, Rangovas negalėjo pasitelkti kitų ūkio subjektų, todėl, siekdamas įvykdyti įsipareigojimus Perkančiajai organizacijai, Susitarime numatytus darbus vykdė savo jėgomis.]  [13:  Šilutės rajono savivaldybės administracijos 2026 m. gegužės 5 d. gamybinio pasitarimo protokolas dėl Šilutės miesto Atgimimo alėjos remonto darbų.] 




Direktorius                                                                                                                          Darius Vedrickas

